Philip Ludvig av Slesvig-Holsten-Sønderborg-Wiesenburg

Philip Ludvig (tysk: Philipp Ludwig, født 27. oktober 1620, død 10. mars 1689) var grunnleggeren og den første hertug  av linjen Wiesenburg.

Han var sønn av den sønderborgske hertug Alexander og Dorothea av Schwarzburg-Sondershausen (1579–1639). I keiserlig tjeneste avanserte han til feltmarkalk-løytnant og kjøpte slottet og amtet Wiesenburg med byen Kirchberg ved Meissen. I 1675 avstod han det til sin eldste sønn Frederik (1651–1724), og ervervet seg i stedet slottet og området Ober-Kotzau i fyrstendømmet Kulmbach-Baireuth. Hertugen døde den 10. mars 1689 i Schneeberg.

Ekteskap 
Hertugen var gift 3 ganger: 

 15. november 1643 med Catharine (d. 1649), datter av Grev Christian av Waldeck og enke etter grev Simon Ludvig av Lippe
 2. mai 1650 i Homburg vor der Höhe med Anna Margrethe (1629–1686), datter av landgreve Frederik av Hessen-Homburg
 26. juli 1688 med Magdalene Christine (1652–1697), datter av grev Henrik I, den eldre, av Reuss-Greiz 

Med hertugens sønnesønn Leopold (1674–1744) utdøde den wiesenburgske linje av de sønderborgske hertuger.

Referanser 
 

Huset Slesvig-Holsten-Sønderborg-Wiesenburg